Kings-base moet hande vat met OP | Netwerk24
Die Kings se vorige base en die OPRU het nie langs dieselfde vuur gesit nie. Die spelers sal dalk duim vashou dat die OPRU en Saru, wat nou weer beheer van die Kings oorgeneem het, beter oor die weg sal kom. Die speler op die foto wat lyk asof hy bid, is Alandré van Rooyen. Foto: Gallo Images
Wie ook al in die toekoms beheer van die Southern Kings wil kry, sal moet seker maak dat sy verhouding met die Oostelike Provinsie-rugbyunie (OPRU) kerngesond is.
Die Suid-Afrikaanse Rugbyunie (Saru) het Maandag weer beheer van die Kings gekry en die 74% aandele teruggeneem van die konsortium van sakemanne wat die franchise vir 'n rapsie meer as jaar oorgeneem het.
Loyiso Dotwana, voorsitter van die Kings voordat Saru ingegryp het, was nie Dinsdag beskikbaar om kommentaar oor die situasie te lewer nie. Hy het wel onlangs in 'n onderhoud met rugby365.com laat deurskemer dat die konsortium en die OPRU nie om dieselfde vuur sit nie.